O‘zbekiston Respublikasi Hukumatining ayrim qarorlariga qo‘shimchalar kiritish to‘g‘risida (O‘zbekiston Respublikasi Prezidentining “O‘zbekiston Respublikasi Investitsiya dasturini shakllantirish va amalga oshirishning sifat jihatidan yangi tizimiga

O‘zbekiston Respublikasida investitsiya faoliyatini yanada takomillashtirish va ayniqsa ijtimoiy-iqtisodiy rivojlanishida orqada qolayotgan tuman va shaharlarda, yer uchastkalari ajratish mexanizmlarini yanada soddalashtirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga qo‘shimchalar kiritilsin.
 2. O‘zbekiston Respublikasi Iqtisodiyot va sanoat vazirligi manfaatdor vazirliklar va idoralar bilan birgalikda ijtimoiy-iqtisodiy rivojlanishda orqada qolayotgan tumanlar va shaharlarni aniqlash mezonlari va tartibi to‘g‘risidagi nizom loyihasini bir oy muddatda ishlab chiqsin va Vazirlar Mahkamasiga kiritsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha maslahatchisi A.D. Vaxabov va O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi raisi A.X. Abdullayev zimmasiga yuklansin.
 2. Vazirlar Mahkamasining 2019-yil 28-yanvardagi 63-son qarori (O‘zbekiston Respublikasi QT, 2019-yil, 1-son, 11-modda) bilan tasdiqlangan Yer uchastkalarini davlat va jamoat ehtiyojlari uchun berish tartibi to‘g‘risidagi nizomning 1-bandiga quyidagi mazmundagi oltinchi xatboshi qo‘shilsin:
 “O‘zbekiston Respublikasi Vazirlar Mahkamasi bilan kelishgan holda O‘zbekiston Respublikasi Iqtisodiyot va sanoat vazirligi tomonidan aniqlangan ijtimoiy-iqtisodiy rivojlanishida orqada qolayotgan tumanlar va shaharlarda”.